erhwenkuo/poetry-chinese-zhtw huggingface dataset:
初授拾遺
作者：白居易（唐）

奉詔登左掖，束帶參朝議。何言初命卑，且脫風塵吏。杜甫陳子昂，才名括天地。當時非不遇，尚無過斯位。況餘蹇薄者，寵至不自意。驚近白日光，慚非青雲器。天子方從諫，朝廷無忌諱。豈不思匪躬，適遇時無事。受命已旬月，飽食隨班次。諫紙忽盈箱，對之終自愧。
贈元稹
作者：白居易（唐）

自我從宦遊，七年在長安。所得惟元君，乃知定交難。豈無山上苗，徑寸無歲寒。豈無要津水，咫尺有波瀾。之子異於是，久處誓不諼。無波古井水，有節秋竹竿。一為同心友，三及芳歲闌。花下鞍馬遊，雪中杯酒歡。衡門相逢迎，不具帶與冠。春風日高睡，秋月夜深看。不為同登科，不為同署官。所合在方寸，心源無異端。
哭劉敦質
作者：白居易（唐）

小樹兩株柏，新土三尺墳。蒼蒼白露草，此地哭劉君。哭君豈無辭，辭雲君子人。如何天不弔，窮悴至終身。愚者多貴壽，賢者獨賤迍。龍亢彼無悔，蠖屈此不伸。哭罷持此辭，吾將詰羲文。
答友問
作者：白居易（唐）

大圭廉不割，利劍用不缺。當其斬馬時，良玉不如鐵。置鐵在洪爐，鐵消易如雪。良玉同其中，三日燒不熱。君疑才與德，詠此知優劣。
雜興三首
作者：白居易（唐）

楚王多內寵，傾國選嬪妃。又愛從禽樂，馳騁每相隨。錦韝臂花隼，羅袂控金羈。遂習宮中女，皆如馬上兒。色禽合為荒，刑政兩已衰。雲夢春仍獵，章華夜不歸。東風二月天，春雁正離離。美人挾銀鏑，一發疊雙飛。飛鴻驚斷行，斂翅避蛾眉。君王顧之笑，弓箭生光輝。回眸語君曰，昔聞莊王時。有一愚夫人，其名曰樊姬。不有此遊樂，三載斷鮮肥。越國政初荒，越天旱不已。風日燥水田，水涸塵飛起。國中新下令，官渠禁流水。流水不入田，壅入王宮裡。餘波養魚鳥，倒影浮樓雉。澹灩九折池，縈回十餘裡。四月芰荷發，越王日遊嬉。左右好風來，香動芙蓉蕊。但愛芙蓉香，又種芙蓉子。不念閶門外，千里稻苗死。吳王心日侈，服玩盡奇瑰。身臥翠羽帳，手持紅玉杯。冠垂明月珠，帶束通天犀。行動自矜顧，數步一裴回。小人知所好，懷寶四方來。奸邪得藉手，從此幸門開。古稱國之寶，穀米與賢才。今看君王眼，視之如塵灰。伍員諫已死，浮屍去不回。姑蘇臺下草，麋鹿暗生麑。
宿紫閣山北村
作者：白居易（唐）

晨遊紫閣峰，暮宿山下村。村老見餘喜，為餘開一尊。舉杯未及飲，暴卒來入門。紫衣挾刀斧，草草十餘人。奪我席上酒，掣我盤中飧。主人退後立，斂手反如賓。中庭有奇樹，種來三十春。主人惜不得，持斧斷其根。口稱採造家，身屬神策軍。主人慎勿語，中尉正承恩。
讀漢書
作者：白居易（唐）

禾黍與稂莠，雨來同日滋。桃李與荊棘，霜降同夜萎。草木既區別，榮枯那等夷。茫茫天地意，無乃太無私。小人與君子，用置各有宜。奈何西漢末，忠邪並信之。不然盡信忠，早絕邪臣窺。不然盡信邪，早使忠臣知。優遊兩不斷，盛業日已衰。痛矣蕭京輩，終令陷禍機。每讀元成紀，憤憤令人悲。寄言為國者，不得學天時。寄言為臣者，可以鑒於斯。
贈樊著作
作者：白居易（唐）

陽城為諫議，以正事其君。其手如屈軼，舉必指佞臣。卒使不仁者，不得秉國鈞。元稹為禦史，以直立其身。其心如肺石，動必達窮民。東川八十家，冤憤一言伸。劉闢肆亂心，殺人正紛紛。其嫂曰庾氏，棄絕不為親。從史萌逆節，隱心潛負恩。其佐曰孔戡，捨去不為賓。凡此士與女，其道天下聞。常恐國史上，但記鳳與麟。賢者不為名，名彰教乃敦。每惜若人輩，身死名亦淪。君為著作郎，職廢志空存。雖有良史才，直筆無所申。何不自著書，實錄彼善人。編為一家言，以備史闕文。
蜀路石婦
作者：白居易（唐）

道傍一石婦，無記複無銘。傳是此鄉女，為婦孝且貞。十五嫁邑人，十六夫徵行。夫行二十載，婦獨守孤煢。其夫有父母，老病不安寧。其婦執婦道，一一如禮經。晨昏問起居，恭順發心誠。藥餌自調節，膳羞必甘馨。夫行竟不歸，婦德轉光明。後人高其節，刻石像婦形。儼然整衣巾，若立在閨庭。似見舅姑禮，如聞環佩聲。至今為婦者，見此孝心生。不比山頭石，空有望夫名。
折劍頭
作者：白居易（唐）

拾得折劍頭，不知折之由。一握青蛇尾，數寸碧峰頭。疑是斬鯨鯢，不然刺蛟虯。缺落泥土中，委棄無人收。我有鄙介性，好剛不好柔。勿輕直折劍，猶勝曲全鉤。
登樂遊園望
作者：白居易（唐）

獨上樂遊園，四望天日曛。東北何靄靄，宮闕入煙雲。愛此高處立，忽如遺垢氛。耳目暫清曠，懷抱鬱不伸。下視十二街，綠樹間紅塵。車馬徒滿眼，不見心所親。孔生死洛陽，元九謫荊門。可憐南北路，高蓋者何人。
酬元九對新栽竹有懷見寄
作者：白居易（唐）

昔我十年前，與君始相識。曾將秋竹竿，比君孤且直。中心一以合，外事紛無極。共保秋竹心，風霜侵不得。始嫌梧桐樹，秋至先改色。不愛楊柳枝，春來軟無力。憐君別我後，見竹長相憶。長欲在眼前，故栽庭戶側。分首今何處，君南我在北。吟我贈君詩，對之心惻惻。
感鶴
作者：白居易（唐）

鶴有不群者，飛飛在野田。饑不啄腐鼠，渴不飲盜泉。貞姿自耿介，雜鳥何翩翾。同遊不同志，如此十餘年。一興嗜慾念，遂為矰繳牽。委質小池內，爭食群雞前。不惟懷稻粱，兼亦競腥羶。不惟戀主人，兼亦狎烏鳶。物心不可知，天性有時遷。一飽尚如此，況乘大夫軒。
春雪
作者：白居易（唐）

元和歲在卯，六年春二月。月晦寒食天，天陰夜飛雪。連宵複竟日，浩浩殊未歇。大似落鵝毛，密如飄玉屑。寒銷春茫蒼，氣變風凜冽。上林草盡沒，曲江水複結。紅幹杏花死，綠凍楊枝折。所憐物性傷，非惜年芳絕。上天有時令，四序平分別。寒燠苟反常，物生皆夭閼。我觀聖人意，魯史有其說。或記水不冰，或書霜不殺。上將儆政教，下以防災孽。茲雪今如何，信美非時節。
高僕射
作者：白居易（唐）

富貴人所愛，聖人去其泰。所以致仕年，著在禮經內。玄元亦有訓，知止則不殆。二疏獨能行，遺跡東門外。清風久銷歇，迨此向千載。斯人古亦稀，何況今之代。遑遑名利客，白首千百輩。惟有高僕射，七十懸車蓋。我年雖未老，歲月亦雲邁。預恐耄及時，貪榮不能退。中心私自儆，何以為我戒。故作僕射詩，書之於大帶。
白牡丹
作者：白居易（唐）

城中看花客，旦暮走營營。素華人不顧，亦佔牡丹名。閉在深寺中，車馬無來聲。唯有錢學士，盡日繞叢行。憐此皓然質，無人自芳馨。眾嫌我獨賞，移植在中庭。留景夜不暝，迎光曙先明。對之心亦靜，虛白相向生。唐昌玉蕊花，攀玩眾所爭。折來比顏色，一種如瑤瓊。彼因稀見貴，此以多為輕。始知無正色，愛惡隨人情。豈惟花獨爾，理與人事並。君看入時者，紫豔與紅英。
贈內
作者：白居易（唐）

生為同室親，死為同穴塵。他人尚相勉，而況我與君。黔婁固窮士，妻賢忘其貧。冀缺一農夫，妻敬儼如賓。陶潛不營生，翟氏自爨薪。梁鴻不肯仕，孟光甘布裙。君雖不讀書，此事耳亦聞。至此千載後，傳是何如人。人生未死間，不能忘其身。所須者衣食，不過飽與溫。蔬食足充饑，何必膏粱珍。繒絮足禦寒，何必錦繡文。君家有貽訓，清白遺子孫。我亦貞苦士，與君新結婚。庶保貧與素，偕老同欣欣。
寄唐生
作者：白居易（唐）

賈誼哭時事，阮籍哭路岐。唐生今亦哭，異代同其悲。唐生者何人，五十寒且饑。不悲口無食，不悲身無衣。所悲忠與義，悲甚則哭之。太尉擊賊日，尚書叱盜時。大夫死兇寇，諫議謫蠻夷。每見如此事，聲發涕輒隨。往往聞其風，俗士猶或非。憐君頭半白，其志竟不衰。我亦君之徒，鬱鬱何所為。不能發聲哭，轉作樂府詩。篇篇無空文，句句必盡規。功高虞人箴，痛甚騷人辭。非求宮律高，不務文字奇。惟歌生民病，願得天子知。未得天子知，甘受時人嗤。藥良氣味苦，琴澹音聲稀。不懼權豪怒，亦任親朋譏。人竟無奈何，呼作狂男兒。每逢群盜息，或遇雲霧披。但自高聲歌，庶幾天聽卑。歌哭雖異名，所感則同歸。寄君三十章，與君為哭詞。
傷唐衢二首
作者：白居易（唐）

自我心存道，外物少能逼。常排傷心事，不為長歎息。忽聞唐衢死，不覺動顏色。悲端從東來，觸我心惻惻。伊昔未相知，偶遊滑臺側。同宿李翱家，一言如舊識。酒酣出送我，風雪黃河北。日西並馬頭，語別至昏黑。君歸向東鄭，我來游上國。交心不交面，從此重相憶。憐君儒家子，不得詩書力。五十著青衫，試官無祿食。遺文僅千首，六義無差忒。散在京洛間，何人為收拾。憶昨元和初，忝備諫官位。是時兵革後，生民正憔悴。但傷民病痛，不識時忌諱。遂作秦中吟，一吟悲一事。貴人皆怪怒，閒人亦非訾。天高未及聞，荊棘生滿地。惟有唐衢見，知我平生志。一讀興歎嗟，再吟垂涕泗。因和三十韻，手題遠緘寄。致吾陳杜間，賞愛非常意。此人無複見，此詩猶可貴。今日開篋看，蠹魚損文字。不知何處葬，欲問先歔欷。終去哭墳前，還君一掬淚。
問友
作者：白居易（唐）

種蘭不種艾，蘭生艾亦生。根荄相交長，莖葉相附榮。香莖與臭葉，日夜俱長大。鋤艾恐傷蘭，溉蘭恐滋艾。蘭亦未能溉，艾亦未能除。沉吟意不決，問君合何如。
悲哉行
作者：白居易（唐）

悲哉為儒者，力學不知疲。讀書眼欲暗，秉筆手生胝。十上方一第，成名常苦遲。縱有宦達者，兩鬢已成絲。可憐少壯日，適在窮賤時。丈夫老且病，焉用富貴為。沉沉朱門宅，中有乳臭兒。狀貌如婦人，光明膏粱肌。手不把書卷，身不擐戎衣。二十襲封爵，門承勳戚資。春來日日出，服禦何輕肥。朝從博徒飲，暮有倡樓期。平封還酒債，堆金選蛾眉。聲色狗馬外，其餘一無知。山苗與澗松，地勢隨高卑。古來無奈何，非君獨傷悲。
紫藤
作者：白居易（唐）

藤花紫蒙茸，藤葉青扶疏。誰謂好顏色，而為害有餘。下如蛇屈盤，上若繩縈紆。可憐中間樹，束縛成枯株。柔蔓不自勝，嫋嫋掛空虛。豈知纏樹木，千夫力不如。先柔後為害，有似諛佞徒。附著君權勢，君迷不肯誅。又如妖婦人，綢繆蠱其夫。奇邪壞人室，夫惑不能除。寄言邦與家，所慎在其初。毫末不早辨，滋蔓信難圖。願以藤為戒，銘之於座隅。
放鷹
作者：白居易（唐）

十月鷹出籠，草枯雉兔肥。下韝隨指顧，百擲無一遺。鷹翅疾如風，鷹爪利如錐。本為鳥所設，今為人所資。孰能使之然，有術甚易知。取其向背性，制在饑飽時。不可使長飽，不可使長饑。饑則力不足，飽則揹人飛。乘饑縱搏擊，未飽須縶維。所以爪翅功，而人坐收之。聖明馭英雄，其術亦如斯。鄙語不可棄，吾聞諸獵師。
慈烏夜啼
作者：白居易（唐）

慈烏失其母，啞啞吐哀音。晝夜不飛去，經年守故林。夜夜夜半啼，聞者為沾襟。聲中如告訴，未盡反哺心。百鳥豈無母，爾獨哀怨深。應是母慈重，使爾悲不任。昔有吳起者，母歿喪不臨。嗟哉斯徒輩，其心不如禽。慈烏複慈烏，鳥中之曾參。
燕詩示劉叟
作者：白居易（唐）

樑上有雙燕，翩翩雄與雌。銜泥兩椽間，一巢生四兒。四兒日夜長，索食聲孜孜。青蟲不易捕，黃口無飽期。觜爪雖欲敝，心力不知疲。須臾十來往，猶恐巢中饑。辛勤三十日，母瘦雛漸肥。喃喃教言語，一一刷毛衣。一旦羽翼成，引上庭樹枝。舉翅不回顧，隨風四散飛。雌雄空中鳴，聲盡呼不歸。卻入空巢裡，啁啾終夜悲。燕燕爾勿悲，爾當返自思。思爾為雛日，高飛背母時。當時父母念，今日爾應知。
埰地黃者
作者：白居易（唐）

麥死春不雨，禾損秋早霜。歲晏無口食，田中埰地黃。採之將何用，持以易餱糧。淩晨荷鋤去，薄暮不盈筐。攜來朱門家，賣與白麵郎。與君啖肥馬，可使照地光。願易馬殘粟，救此苦饑腸。
初入太行路
作者：白居易（唐）

天冷日不光，太行峰蒼莽。嘗聞此中險，今我方獨往。馬蹄凍且滑，羊腸不可上。若比世路難，猶自平於掌。
鄧魴、張徹落第
作者：白居易（唐）

古琴無俗韻，奏罷無人聽。寒松無妖花，枝下無人行。春風十二街，軒騎不暫停。奔車看牡丹，走馬聽秦箏。眾目悅芳豔，松獨守其貞。眾耳喜鄭衛，琴亦不改聲。懷哉二夫子，念此無自輕。
送王處士
作者：白居易（唐）

王門豈無酒，侯門豈無肉。主人貴且驕，待客禮不足。望塵而拜者，朝夕走碌碌。王生獨拂衣，遐舉如雲鵠。甯歸白雲外，飲水臥空穀。不能隨眾人，斂手低眉目。扣門與我別，酤酒留君宿。好去采薇人，終南山正綠。
村居苦寒
作者：白居易（唐）

八年十二月，五日雪紛紛。竹柏皆凍死，況彼無衣民。回觀村閭間，十室八九貧。北風利如劍，布絮不蔽身。唯燒蒿棘火，愁坐夜待晨。乃知大寒歲，農者尤苦辛。顧我當此日，草堂深掩門。褐裘覆紖被，坐臥有餘溫。倖免饑凍苦，又無壟畝勤。念彼深可愧，自問是何人。
納粟
作者：白居易（唐）

有吏夜叩門，高聲催納粟。家人不待曉，場上張燈燭。揚簸淨如珠，一車三十斛。猶憂納不中，鞭責及僮僕。昔餘謬從事，內愧才不足。連授四命官，坐屍十年祿。常聞古人語，損益周必複。今日諒甘心，還他太倉穀。
薛中丞
作者：白居易（唐）

百人無一直，百直無一遇。借問遇者誰，正人行得路。中丞薛存誠，守直心甚固。皇明燭如日，再使秉王度。奸豪與佞巧，非不憎且懼。直道漸光明，邪謀難蓋覆。每因匪躬節，知有匡時具。張為墜網綱，倚作頹簷柱。悠哉上天意，報施紛回互。自古已冥茫，從今尤不諭。豈與小人意，昏然同好惡。不然君子人，何反如朝露。裴相昨已夭，薛君今又去。以我惜賢心，五年如旦暮。況聞善人命，長短系運數。今我一涕零，豈為中丞故。
秋池二首
作者：白居易（唐）

前池秋始半，卉物多摧壞。欲暮槿先萎，未霜荷已敗。默然有所感，可以從茲誡。本不種松筠，早凋何足怪。鑿池貯秋水，中有蘋與芰。天旱水暗消，塌然委空地。有似泛泛者，附離權與貴。一旦恩勢移，相隨共憔悴。
夏旱
作者：白居易（唐）

太陰不離畢，太歲仍在午。旱日與炎風，枯焦我田畝。金石欲銷鑠，況茲禾與黍。嗷嗷萬族中，唯農最辛苦。憫然望歲者，出門何所睹。但見棘與茨，羅生遍場圃。惡苗承沴氣，欣然得其所。感此因問天，可能長不雨。
諭友
作者：白居易（唐）

昨夜霜一降，殺君庭中槐。幹葉不待黃，索索飛下來。憐君感節物，晨起步前階。臨風蹋葉立，半日顏色哀。西望長安城，歌鐘十二街。何人不歡樂，君獨心悠哉。白日頭上走，朱顏鏡中頹。平生青雲心，銷化成死灰。我今贈一言，勝飲酒千杯。其言雖甚鄙，可破悒悒懷。朱門有勳貴，陋巷有顏回。窮通各問命，不繫才不才。推此自豁豁，不必待安排。
丘中有一士二首
作者：白居易（唐）

丘中有一士，不知其姓名。面色不憂苦，血氣常和平。每選隙地居，不蹋要路行。舉動無尤悔，物莫與之爭。藜藿不充腸，布褐不蔽形。終歲守窮餓，而無嗟歎聲。豈是愛貧賤，深知時俗情。勿矜羅弋巧，鸞鶴在冥冥。丘中有一士，守道歲月深。行披帶索衣，坐拍無絃琴。不飲濁泉水，不息曲木陰。所逢苟非義，糞土千黃金。鄉人化其風，燻如蘭在林。智愚與強弱，不忍相欺侵。我欲訪其人，將行複沉吟。何必見其面，但在學其心。
新制布裘
作者：白居易（唐）

桂布白似雪，吳綿軟於雲。布重綿且厚，為裘有餘溫。朝擁坐至暮，夜覆眠達晨。誰知嚴冬月，支體暖如春。中夕忽有念，撫裘起逡巡。丈夫貴兼濟，豈獨善一身。安得萬裡裘，蓋裹週四垠。穩暖皆如我，天下無寒人。
杏園中棗樹
作者：白居易（唐）

人言百果中，唯棗凡且鄙。皮皴似龜手，葉小如鼠耳。胡為不自知，生花此園裡。豈宜遇攀玩，倖免遭傷毀。二月曲江頭，雜英紅旖旎。棗亦在其間，如嫫對西子。東風不擇木，吹喣長未已。眼看欲合抱，得盡生生理。寄言遊春客，乞君一回視。君愛繞指柔，從君憐柳杞。君求悅目豔，不敢爭桃李。君若作大車，輪軸材須此。
蝦蟆
作者：白居易（唐）

嘉魚薦宗廟，靈龜貢邦家。應龍能致雨，潤我百穀芽。蠢蠢水族中，無用者蝦蟆。形穢肌肉腥，出沒於泥沙。六月七月交，時雨正滂沱。蝦蟆得其志，快樂無以加。地既蕃其生，使之族類多。天又與其聲，得以相喧嘩。豈惟玉池上，汙君清冷波。可獨瑤瑟前，亂君鹿鳴歌。常恐飛上天，跳躍隨姮娥。往往蝕明月，遣君無奈何。
寄隱者
作者：白居易（唐）

賣藥向都城，行憩青門樹。道逢馳驛者，色有非常懼。親族走相送，欲別不敢住。私怪問道旁，何人複何故。雲是右丞相，當國握樞務。祿厚食萬錢，恩深日三顧。昨日延英對，今日崖州去。由來君臣間，寵辱在朝暮。青青東郊草，中有歸山路。歸去臥雲人，謀身計非誤。
放魚
作者：白居易（唐）

曉日提竹籃，家僮買春蔬。青青芹蕨下，疊臥雙白魚。無聲但呀呀，以氣相喣濡。傾籃寫地上，撥剌長尺餘。豈唯刀機憂，坐見螻蟻圖。脫泉雖已久，得水猶可蘇。放之小池中，且用救乾枯。水小池窄狹，動尾觸四隅。一時幸苟活，久遠將何如。憐其不得所，移放於南湖。南湖連西江，好去勿踟躕。施恩即望報，吾非斯人徒。不須泥沙底，辛苦覓明珠。
文柏床
作者：白居易（唐）

陵上有老柏，柯葉寒蒼蒼。朝為風煙樹，暮為宴寢床。以其多奇文，宜升君子堂。刮削露節目，拂拭生輝光。玄斑狀狸首，素質如截肪。雖充悅目玩，終乏周身防。華彩誠可愛，生理苦已傷。方知自殘者，為有好文章。
潯陽三題：廬山桂
作者：白居易（唐）

偃蹇月中桂，結根依青天。天風繞月起，吹子下人間。飄零委何處，乃落匡廬山。生為石上桂，葉如翦碧鮮。枝幹日長大，根荄日牢堅。不歸天上月，空老山中年。廬山去鹹陽，道裡三四千。無人為移植，得入上林園。不及紅花樹，長栽溫室前。
潯陽三題：湓浦竹
作者：白居易（唐）

潯陽十月天，天氣仍溫燠。有霜不殺草，有風不落木。玄冥氣力薄，草木冬猶綠。誰肯湓浦頭，回眼看修竹。其有顧盼者，持刀斬且束。剖劈青琅玕，家家蓋牆屋。吾聞汾晉間，竹少重如玉。胡為取輕賤，生此西江曲。
潯陽三題：東林寺白蓮
作者：白居易（唐）

東林北塘水，湛湛見底清。中生白芙蓉，菡萏三百莖。白日發光彩，清飆散芳馨。洩香銀囊破，瀉露玉盤傾。我慚塵垢眼，見此瓊瑤英。乃知紅蓮花，虛得清淨名。夏萼敷未歇，秋房結才成。夜深眾僧寢，獨起繞池行。欲收一顆子，寄向長安城。但恐出山去，人間種不生。
大水
作者：白居易（唐）

潯陽郊郭間，大水歲一至。閭閻半飄蕩，城堞多傾墜。蒼茫生海色，渺漫連空翠。風卷白波翻，日煎紅浪沸。工商徹屋去，牛馬登山避。況當率稅時，頗害農桑事。獨有傭舟子，鼓枻生意氣。不知萬人災，自覓錐刀利。吾無奈爾何，爾非久得志。九月霜降後，水涸為平地。
送林寬下第東歸
作者：黃滔（唐）

為君惆悵惜離京，年少無人有屈名。積雪未開移發日，又得新詩幾章別，煙村竹徑海濤聲。
商山贈隱者
作者：黃滔（唐）

誰不相逢話息機，九重城裡自依依。蓬萊水淺有人說，西窗昨夜鳴蛩盡，知夢芝翁起扣扉。
送二友遊湘中
作者：黃滔（唐）

千里楚江新雨晴，同徵肯恨跡如萍。孤舟泊處聯詩句，今來無計相從去，歸日汀洲乞畫屏。
塞下
作者：黃滔（唐）

匹馬蕭蕭去不前，平蕪千里見窮邊。關山色死秋深日，隴頭冤氣無歸處，化作陰雲飛杳然。
下第東歸，留辭刑部鄭郎中諴
作者：黃滔（唐）

去違知己住違親，欲發羸蹄進退頻。萬裡家山歸養志，明日藍田關外路，連天風雨一行人。
寄懷南北故人
作者：黃滔（唐）

秋風昨夜落芙蕖，一片離心到外區。南海浪高書墮水，嶺上青嵐隴頭月，時通魂夢出來無。
關中言懷
作者：黃滔（唐）

事事朝朝委一尊，自知無複解趨奔。試期交後猶為客，舉頭盡到斷腸處，何必秋風江上猿。
閨怨
作者：黃滔（唐）

寸心杳與馬蹄隨，如蛻形容在錦帷。江上月明船發後，待到乘軺入門處，淚珠流盡玉顏衰。
旅懷
作者：黃滔（唐）

未吃金丹看十洲，乃將身世作仇讎。羈遊數地值兵亂，他人折盡月中桂，惆悵當年江上鷗。
別友人
作者：黃滔（唐）

已喜相逢又怨嗟，十年飄泊在京華。大朝多事還停舉，夢魂空系瀟湘岸，煙水茫茫蘆葦花。
寄羅浮山道者二首
作者：黃滔（唐）

天際雙山壓海濆，天漫絕頂海漫根。時聞雷雨驚樵客，林間學道如容我，今便辭他寵辱喧。有人曾見洞中仙，才到人間便越年。金鼎藥成龍入海，誰到月明朝禮處，翠巖深鎖荔枝煙。
喜侯舍人蜀中新命三首
作者：黃滔（唐）

八都詞客漫喧然，誰解飛揚誥誓間。五色彩毫裁鳳詔，謀及中興多少事，莫愁明月不收關。卻搜文學起吾唐，暫失都城亦未妨。錦裡幸為丹鳳闕，若以掌言看諫獵，相如從此病輝光。賈誼才承宣室召，左思唯預秘書流。賦家達者無過此，內人未識江淹筆，竟問當時不早求。
經安州感故鄭郎中二首
作者：黃滔（唐）

雲夢江頭見故城，人間四十載垂名。馬蹄踐處東風急，騰身飛上鳳凰閣，惆悵終乖吾黨情。錦帳先生作牧州，干戈缺後見荒丘。兼無姓賈兒童在，旅魂頻此歸來否，千載雲山屬一遊。
出京別崔學士
作者：黃滔（唐）

一從門館遍投文，旋忝恩知驟出群。不道鶴雞殊羽翼，欲逐飄蓬向岐路，數宵垂淚戀清芬。
雁
作者：黃滔（唐）

楚岸花晴塞柳衰，年年南北去來期。江城日暮見飛處，洞庭雲水瀟湘雨，好把寒更一一知。
寄越從事林嵩侍禦
作者：黃滔（唐）

子虛詞賦動君王，誰不期君入對揚。莫戀兔園留看雪，應念都城舊吟客，十年蹤跡委滄浪。
長安書事
作者：黃滔（唐）

一年年課數千言，口祝心祠挈出門。孤進難時誰肯薦。主司通處不須論。頻秋入自邊城雪，昨日聽來嶺樹猿。若有水田過十畝，早應歸去狄江村。
旅懷寄友人
作者：黃滔（唐）

重疊愁腸只自知，苦於吞櫱亂於絲。一船風雨分襟處，鳴蟬似會悠揚意，陌上聲聲怨柳衰。
寄蔣先輩
作者：黃滔（唐）

夫差宮苑悉蒼苔，攜客朝遊夜未回。塚上題詩蘇小見，千載三吳有高跡，虎丘山翠益崔嵬。
旅懷
作者：黃滔（唐）

雪貌潛凋雪發生，故園魂斷弟兼兄。十年除夜在孤館，侯門莫問曾遊處，槐柳影中肝膽傾。
放榜日
作者：黃滔（唐）

吾唐取士最堪誇，仙榜標名出曙霞。白馬嘶風三十轡，歲歲人人來不得，曲江煙水杏園花。
二月二日宴中貽同年封先輩渭
作者：黃滔（唐）

帝堯城裡日銜杯，每倚嵇康到玉頹。桂苑五更聽榜後，同戴大恩何處報，永言交道契陳雷。
新野道中
作者：黃滔（唐）

野堂如雪草如茵，光武城邊一水濱。越客歸遙春有雨，莫道還家不惆悵，蘇秦羈旅長卿貧。
酬俞鈞
作者：黃滔（唐）

鄉書一忝薦延恩，二紀三朝泣省門。雖忝立名經聖鑒，今日朝廷推草澤，佇君承詔出雲根。
寄同年崔學士
作者：黃滔（唐）

半因同醉杏花園，塵忝鴻爐與鑄顏。已脫素衣酬素發，畢使海涯能拔宅，三秦二十四畿寰。
禦試二首
作者：黃滔（唐）

已表隋珠各自攜，更從瓊殿立丹梯。九華燈作三條燭，明朝莫惜場場醉，青桂新香有紫泥。六曹三省列簪裾，丹詔宣來試士初。不是玉皇疑羽客，禦目四篇酬九百，敢從燈下略躊躇。
寄陳侍禦
作者：黃滔（唐）

千年二相未全誇，猶闕閩城賀降麻。何必錦衣須太守，九級燕金滿尊酒，卻愁隨詔謁承華。
酬徐正字夤
作者：黃滔（唐）

已免蹉跎負歲華，敢辭霜鬢雪呈花。名從兩榜考升第，莫言蓬閣從容久，披處終知金在砂。
辭相府
作者：黃滔（唐）

從漢至唐分五州，誰為將相作諸侯。閩江似鏡正堪戀，今朝拜別幡幢下，雙淚如珠滴不休。
寄羅郎中隱
作者：黃滔（唐）

休向中興雪至冤，錢塘江上看濤翻。三徵不起時賢議，瑤蟾若使知人事，仙桂應遭蠹卻根。
江行遇王侍禦
作者：黃滔（唐）

數年分散秦吳隔，暫泊官船浦柳中。新草軍書名更重，此日相逢魂合斷，賴君身事漸飛沖。
客舍秋晚夜懷故山
作者：黃滔（唐）

寥寥深巷客中居，況值窮秋百事疏。孤枕憶山千裡外，長系寸心歸未得，起挑殘燭獨躊躇。
絳州鄭尚書
作者：黃滔（唐）

旌旗日日展東風，雲稼連山雪刃空。剖竹已知垂鳳食，誰謂唐城諸父老，今時得見蜀文翁。
喜陳先輩及第
作者：黃滔（唐）

今年春已到京華，天與吾曹雪怨嗟。甲乙中時公道複，不是駕前偏落羽，錦城爭得杏園花。
延福裡居，和林寬、何紹餘酬寄
作者：黃滔（唐）

長說愁吟逆旅中，一庭深雪一窗風。眼前道路無心覓，高情未以幹時廢，屬和因知興不窮。
贈宿松楊明府
作者：黃滔（唐）

溪上家家禮樂新，始知為政異常倫。若非似水清無底，宦遊兼得逍遙趣，休憶三吳舊釣津。
送僧
作者：黃滔（唐）

才年七歲便從師，猶說辭家學佛遲。新劚松蘿還不住，鳥道瀧湫悉行後，豈將翻譯負心期。
贈鄭明府
作者：黃滔（唐）

庭羅衙吏眼看山，真恐風流是謫仙。垂柳五株春婭奼，莫起陶潛折腰歎，才高位下始稱賢。
江州夜宴獻陳員外
作者：黃滔（唐）

多少歡娛簇眼前，潯陽江上夜開筵。數枝紅蠟啼香淚，因知往歲樓中月，佔得風流是偶然。
湘中贈張逸人
作者：黃滔（唐）

羽衣零落帽欹斜，不自孤峰即海沙。曾為蜀山成寓跡，更愛扁舟宿寒夜，獨聽風雨過蘆花。
寓題
作者：黃滔（唐）

紛紛墨敕除官日，處處紅旗打賊時。竿底得璜猶未用，兩岸蘆花一江水，依前且把釣魚絲。
題陳山人居
作者：黃滔（唐）

猶自莓苔馬跡重，石嵌泉冷懶移峰。空垂鳳食簷前竹，誰能惆悵磻溪事，今古悠悠不再逢。
宿李少府園林
作者：黃滔（唐）

一壺濁酒百家詩，住此園林守選期。深院月涼留客夜，明日綠苔渾掃後，石庭吟坐複容誰。
送人明經及第東歸
作者：黃滔（唐）

十問九通離義床，今時登第信非常。亦從南院看新榜，知君已塞平生願，日與交親醉幾場。
斷酒
作者：黃滔（唐）

未老先為百病仍，醉杯無計接賓朋。免遭拽盞郎君謔，何因澆得離腸爛，南浦東門恨不勝。
南海幕和段先輩送韋侍禦赴闕
作者：黃滔（唐）

樹色川光入暮秋，使車西發不勝愁。璧連標格驚分散，滿園歌管涼宵月，此後相思幾上樓。
寄南海黃尚書
作者：黃滔（唐）

五羊城下駐行車，此事如今八載餘。燕頷已知飛食肉，西望清光寄訊息，萬重煙水一封書。
送人往蘇州覲其兄
作者：黃滔（唐）

闔閭城外越江頭，兩地煙濤一葉舟。到日荊枝應便茂，明日尊前若相問，為言今訪赤松遊。
遊東林寺
作者：黃滔（唐）

長生猶自重無生，言讓仙祠佛寺成。碑折誰忘康樂制，莫怪遲遲不歸去，童年已夢繞林行。
贈旌德呂明府
作者：黃滔（唐）

渥窪步數太阿姿，爭遣王侯不奉知。花作城池入官處，須信隔簾看刺史，錦章朱紱已葳蕤。
賀清源僕射新命
作者：黃滔（唐）

雖言嵩嶽秀崔嵬，少降連枝命世才。南史兩榮唯百揆，虛說古賢龍虎盛，誰攀荊樹上金臺。
浙幕李端公泛建溪
作者：黃滔（唐）

越城吳國結良姻，交發芙蓉幕內賓。自顧幽沈槐省跡，更愛延平津上過，一雙神劍是龍鱗。
貽宋評事
作者：黃滔（唐）

河陽城裡謝城中，入曳長裾出佩銅。燕國金臺無別客，時說三吳欲歸處，綠波洲渚紫蒲叢。
催妝
作者：黃滔（唐）

北府迎塵南郡來，莫將芳意更遲回。雖言天上光陰別，吹簫不是神仙曲，爭引秦娥下鳳臺。
寓題
作者：黃滔（唐）

每憶家山即涕零，定須歸老舊雲扃。銀河水到人間濁，三千九萬平生事，卻恨南華說北溟。
傷蔣校書德山
作者：黃滔（唐）

誰到雙溪溪岸傍，與招魂魄上蒼蒼。世間無樹勝青桂，如何萬古雕龍手，獨是相如識漢皇。
寄楊贊圖學士
作者：黃滔（唐）

東堂第一領春風，時怪關西小驥慵。華表柱頭還有鶴，今日江南駐舟處，莫言歸計為雲峰。
酬楊學士
作者：黃滔（唐）

神仙簿上愧非夫，詔作疑丹兩入爐。詩裡幾曾吟芍藥，莫下蓬山不回首，東風猶待重摶扶。
寄同年李侍郎龜正
作者：黃滔（唐）

石門南面淚浪浪，自此東西失帝鄉。昆璞要疑方卓絕，莫道秋霜不滋物，菊花還借後時黃。
鐘陵故人
作者：黃滔（唐）

滕王閣下昔相逢，此地今難訪所從。唯愛金籠貯鸚鵡，
故山
作者：黃滔（唐）

支頤默省舊林泉，石徑茅堂到目前。衰碧鳴蛩莎有露，何事蒼髯不歸去，燕昭臺上一年年。
塞上
作者：黃滔（唐）

塞門關外日光微，角怨單於雁駐飛。沖水路從冰解斷，欲吊昭君倍惆悵，漢家甥舅竟相違。
烏石村
作者：黃滔（唐）

往日江村今物華，一回登覽一悲嗟。故人歿後城頭月，謝公古郡青山在，三尺孤墳撲海沙。
寄同年盧員外
作者：黃滔（唐）

聽盡鶯聲出雍州，秦吳煙月十經秋。龍門在地從人上，當年甲乙皆華顯，應念槐宮今雪頭。
寄同年封舍人渭
作者：黃滔（唐）

唐城接軫赴秦川，憂合歡離驟十年。龍頷摘珠同泳海，能使丘門終始雪，莫教華髮獨潸然。
遇羅員外袞
作者：黃滔（唐）

灞陵橋外駐徵轅，此一分飛十六年。豸角戴時垂素發，可忘自初相識地，秋風明月客鄜延。
送翁員外承贊
作者：黃滔（唐）

誰言吾黨命多奇，榮美如君歷數稀。衣錦還鄉翻是客，已分十旬無急詔，天涯相送只沾衣。
奉和翁文堯十九員外中謝日蒙恩賜金紫之什
作者：黃滔（唐）

面蒙君賜自龍墀，誰是還鄉一襲衣。三品易懸鱗鬣赫，嚴助買臣精魄在，定應羞著昔年歸。
翁文堯員外捧金紫還鄉之命雅發篇章將原交情…以質獎私
作者：黃滔（唐）

摶將盛事更無餘，還向橋邊看舊書。東越獨推生竹箭，須把頭冠彈盡日，憐君不與故人疏。
奉和翁文堯員外經過七林書堂見寄之什
作者：黃滔（唐）

朱旗引入昔茆堂，半日從容盡日忙。駟馬寶車行錫禮，定恐故園留不住，竹風松韻漫淒鏘。
奉酬翁文堯員外駐南臺見寄之什
作者：黃滔（唐）

人指南臺山與川，大驚喜氣異當年。花迎金冊非時拆，殷勤更抱鳴琴撫，為憶秦兒識斷弦。
翁文堯員外擁冊禮之歸一路有詩名晝錦集…五十六字
作者：黃滔（唐）

六窠只佩諸侯印，爭比從天擁冊歸。一軸郢人歌處雪，明日陪塵迎駟馬，定淮齋沐看光輝。
奉和翁文堯員外文秀、光賢、晝錦之什
作者：黃滔（唐）

鄉名裡號一朝新，乃覺臺恩重萬鈞。建水閩山無故事，莫憑欄幹剩留駐，內庭虛位待才臣。雖言閩越系生賢，誰是還家寵自天。山簡槐兼諸郡命，休說遲回未能去，夜來新夢禁中泉。君王面賜紫還鄉，金紫中推是甲裳。華構便將垂美號，珍重朱欄兼翠拱，來來皆自讀書堂。
奉酬翁文堯員外神泉之遊見寄嘉什
作者：黃滔（唐）

含雞假豸喜同遊，野外嘶風並紫騮。松竹迥尋青障寺，爭奈愛山尤戀闕，古來能有幾人休。
輒吟七言四韻，攀寄翁文堯拾遺
作者：黃滔（唐）

唐設高科表用文，吾曹誰作諫垣臣。甄山秀氣曠千古，龍頭龍尾前年夢，今日須憐應若神。
送客一歸襄陽二歸潯陽
作者：韓翃（唐）

南驅匹馬會心期，東望扁舟愜夢思。熨斗山前春色早，兩地由來堪取興，三賢他日幸留詩。
送故人赴江陵尋庾牧
作者：韓翃（唐）

主人持節拜荊州，走馬應從一路遊。斑竹岡連山雨暗，文體此時看又別，吾知小庾甚風流。
送客水路歸陝
作者：韓翃（唐）

相風竿影曉來斜，渭水東流去不賒。枕上未醒秦地酒，好是吾賢佳賞地，行逢三月會連沙。
送丹陽劉太真
作者：韓翃（唐）

長幹道上落花朝，羨爾當年賞事饒。下箸已憐鵝炙美，相訪不辭千里遠，西風好借木蘭橈。
送客歸江州
作者：韓翃（唐）

東歸複得采真遊，江水迎君日夜流。客舍不離青雀舫，聞道泉明居止近，籃輿相訪為淹留。
題張逸人園林
作者：韓翃（唐）

花源一曲映茅堂，清論閑階坐夕陽。麈尾手中毛已脫，更道小山宜助賞，呼兒舒簟醉巖芳。
又題張逸人園林
作者：韓翃（唐）

藏頭不復見時人，愛此雲山奉養真。露色點衣孤嶼曉，興罷歸來還對酌，茅簷掛著紫荷巾。
送劉將軍
作者：韓翃（唐）

明光細甲照錏鍜，昨日承恩拜虎牙。膽大欲期姜伯約，闕下來時親伏奏，胡塵未盡不為家。
送鄭員外
作者：韓翃（唐）

風流不減杜陵時，五十為郎未是遲。孺子亦知名下士，要路眼青知己在，不應窮巷久低眉。
寄徐州鄭使君
作者：韓翃（唐）

江城五馬楚雲邊，不羨雍容畫省年。才子舊稱何水部，雖臥郡齋千里隔，與君同見月初圓。
送襄垣王君歸南陽別墅
作者：韓翃（唐）

都門霽後不飛塵，草色萋萋滿路春。雙兔坡東千室吏，少婦比來多遠望，應知蟢子上羅巾。
送王誕渤海使赴李太守行營
作者：韓翃（唐）

少年結客散黃金，中歲連兵掃綠林。渤海名王曾折首，喜見明時鐘太尉，功名一似舊淮陰。
送王少府歸杭州
作者：韓翃（唐）

歸舟一路轉青蘋，更欲隨潮向富春。吳郡陸機稱地主，早晚重過魚浦宿，遙憐佳句篋中新。
贈王隨
作者：韓翃（唐）

青雲自致晚應遙，朱邸新婚樂事饒。飲罷更憐雙袖舞，更說球場新雨歇，王孫今日定相邀。
同題仙遊觀
作者：韓翃（唐）

仙台下見五城樓，風物淒淒宿雨收。山色遙連秦樹晚，何用別尋方外去，人間亦自有丹丘。
訪王起居不遇留贈
作者：韓翃（唐）

雙龍闕下拜恩初，天子令君注起居。載筆已齊周右史，賀客自知來獨晚，青驪不見意何如。
送劉評事赴廣州使幕
作者：韓翃（唐）

徵南官屬似君稀，才子當今劉孝威。蠻府參軍趨傳舍，為報蒼梧雲影道，明年早送客帆歸。
送冷朝陽還上元
作者：韓翃（唐）

青絲dh引木蘭船，名遂身歸拜慶年。落日澄江烏榜外，別後依依寒食裡，共君攜手在東田。
送高別駕歸汴州
作者：韓翃（唐）

信陵門下識君偏，駿馬輕裘正少年。寒雨送歸千裡外，久客未知何計是，參差去借汶陽田。
送康洗馬歸滑州
作者：韓翃（唐）

腰佩雕弓漢射聲，東歸銜命見雙旌。青絲玉勒康侯馬，懷君又隔千山遠，別後春風百草生。
寄上田僕射
作者：韓翃（唐）

家封薛縣異諸田，報主榮親義兩全。僕射臨戎謝安石，應念一身留闕下，闔門遙寄魯西偏。
送王光輔歸青州兼寄儲侍郎
作者：韓翃（唐）

幾回奏事建章宮，聖主偏知漢將功。身著紫衣趨闕下，遠憶故人滄海別，當年好躍五花驄。
宴楊駙馬山池
作者：韓翃（唐）

垂楊拂岸草茸茸，繡戶簾前花影重。鱠下玉盤紅縷細，落日泛舟同醉處，回潭百丈映千峰。
送長史李少府入蜀
作者：韓翃（唐）

行行獨出故關遲，南望千山無盡期。見舞巴童應暫笑，別後此心君自見，山中何事不相思。
送客還江東
作者：韓翃（唐）

不妨高臥順流歸，五兩行看掃翠微。鼯鼠夜喧孤枕近，君到新林江口泊，吟詩應賞謝玄暉。
寄令狐尚書
作者：韓翃（唐）

立身榮貴複何如，龍節紅旗從板輿。妙略多推霍驃騎，他日感恩慚未報，舉家猶似涸池魚。
扈從郊廟因呈兩省諸公
作者：韓翃（唐）

丹墀列士主恩同，廄馬翩翩出漢宮。奉引乘輿金仗裡，明日駕回承雨露，齊將萬歲及春風。
送端州馮使君
作者：韓翃（唐）

白皙風流似有須，一門豪貴領蒼梧。三峰亭暗橘邊宿，懷君樂事不可見，鬃馬翩翩新虎符。
送王府張參軍附學及第東歸
作者：韓翃（唐）

鄰家不識鬥雞翁，閉戶能齊隱者風。顧步曾為小山客，寂寂故園行見在，暮天殘雪洛城東。
送齊明府赴東陽
作者：韓翃（唐）

綠絲帆繂桂為檣，過盡淮山楚水長。萬裡移家背春穀，別後心期如在眼，猿聲煙色樹蒼蒼。
魯中送從事歸滎陽
作者：韓翃（唐）

故園衰草帶滎波，歲晚知如君思何。輕橐歸時魯縞薄，累路盡逢知己在，曾無對酒不高歌。
兗州送李明府使蘇州便赴告期
作者：韓翃（唐）

莫言水國去迢迢，白馬吳門見不遙。楓樹林中經楚雨，
送田明府歸終南別業
作者：韓翃（唐）

故園此日多心賞，窗下泉流竹外雲。近館應逢沈道士，相勸早移丹鳳闕，不須常戀白鷗群。
家兄自山南罷歸獻詩敘事
作者：韓翃（唐）

時輩已爭先，吾兄未著鞭。空嗟鑷須日，猶是屈腰年。不以殊方遠，仍論水地偏。襄橙隨客路，漢竹引歸船。雲木巴東峽，林泉峴北川。池餘騎馬處，宅似臥龍邊。夜簟千峰月，朝窗萬井煙。朱荷江女院，青稻楚人田。縣舍多瀟灑，城樓入醉眠。黃苞柑正熟，紅縷鱠仍鮮。坐厭牽絲倦，因從解綬旋。初辭五斗米，唯奉一囊錢。室好生虛白，書耽守太玄。櫪中嘶款段，階下引潺湲。落照淵明柳，春風叔夜弦。絳紗儒客帳，丹訣羽人篇。雅論承安石，新詩與惠連。興清湖見底，襟豁霧開天。魏闕心猶系，周才道豈捐。一丘無自逸，三府會招賢。
奉送王相公縉赴幽州巡邊
作者：韓翃（唐）

黃閣開帷幄，丹墀侍冕旒。位高湯左相，權總漢諸侯。不改周南化，仍分趙北憂。雙旌過易水，千騎入幽州。塞草連天暮，邊風動地秋。無因隨遠道，結束佩吳鉤。
寄贈虢州張參軍
作者：韓翃（唐）

三十事諸侯，賢豪冠北州。桃花迎駿馬，蘇合染輕裘。觀妓將軍第，題詩關尹樓。青林朝送客，綠嶼晚回舟。好慄分通子，名香贈莫愁。洗杯新酒熟，把燭故人留。百雉歸雲過，千峰宿雨收。蒹葭露下晚，菡萏水中秋。憶昨陪行樂，常時接獻酬。佳期雖霧散，惠問亦川流。開卷酲堪解，含毫思苦抽。無因達情意，西望日悠悠。
送李中丞赴商州
作者：韓翃（唐）

五馬渭橋東，連嘶逐曉風。當年紫髯將，他日黑頭公。不異金吾寵，兼齊玉帳雄。閉營春雪下，吹角暮山空。香麝松陰裡，寒猿黛色中。郡齋多賞事，好與故人同。
漢宮曲二首
作者：韓翃（唐）

駿馬繡障泥，紅塵撲四蹄。歸時何太晚，日照杏花西。繡幕珊瑚鉤，春開翡翠樓。深情不肯道，嬌倚鈿箜篌。
陪孟都督祭嶽途中有贈
作者：韓翃（唐）

封疆七百里，祿秩二千石。擁節祠太山，寒天霜草白。
宿甑山
作者：韓翃（唐）

山中今夜何人，闕下當年近臣。青瑣應須早去，白雲何用相親。
別甑山
作者：韓翃（唐）

一身趨侍丹墀，西路翩翩去時。惆悵青山綠水，何年更是來期。
送陳明府赴淮南
作者：韓翃（唐）

年華近逼清明，落日微風送行。黃鳥綿蠻芳樹，應渡淮南信宿，諸侯擁旆相迎。
送客知鄂州
作者：韓翃（唐）

江口千家帶楚雲，江花亂點雪紛紛。春風落日誰相見，青翰舟中有鄂君。
寒食
作者：韓翃（唐）

春城無處不飛花，寒食東風禦柳斜。日暮漢宮傳蠟燭，輕煙散入五侯家。
羽林騎
作者：韓翃（唐）

駿馬牽來禦柳中，鳴鞭欲向渭橋東。紅蹄亂蹋春城雪，花頷驕嘶上苑風。
看調馬
作者：韓翃（唐）

鴛鴦赭白齒新齊，晚日花中散碧蹄。玉勒鬥回初噴沫，金鞭欲下不成嘶。
寄贈衡州楊使君
作者：韓翃（唐）

湘竹斑斑湘水春，衡陽太守虎符新。朝來笑向歸鴻道，早晚南飛見主人。
宿石邑山中
作者：韓翃（唐）

浮雲不共此山齊，山靄蒼蒼望轉迷。曉月暫飛高樹裡，秋河隔在數峰西。
江南曲
作者：韓翃（唐）

長樂花枝雨點銷，江城日暮好相邀。春樓不閉葳蕤鎖，綠水回通宛轉橋。
贈張千牛
作者：韓翃（唐）

蓬萊闕下是天家，上路新回白鼻騧。急管晝催平樂酒，春衣夜宿杜陵花。
漢宮曲二首
作者：韓翃（唐）

五柞宮中過臘看，萬年枝上雪花殘。綺窗夜閉玉堂靜，素綆朝穿金井寒。家在長陵小市中，珠簾繡戶對春風。君王昨日移仙仗，玉輦迎將入漢宮。
贈李翼
作者：韓翃（唐）

王孫別舍擁朱輪，不羨空名樂此身。門外碧潭春洗馬，樓前紅燭夜迎人。
少年行
作者：韓翃（唐）

千點斕斒玉勒驄，青絲結尾繡纏鬃。鳴鞭曉出章臺路，葉葉春衣楊柳風。
題玉真觀李秘書院
作者：韓翃（唐）

白雲斜日影深松，玉宇瑤壇知幾重。把酒題詩人散後，華陽洞裡有疏鐘。
送客之潞府
作者：韓翃（唐）

官柳青青匹馬嘶，回風暮雨入銅鞮。佳期別在春山裡，應是人參五葉齊。
送客貶五溪
作者：韓翃（唐）

南過猿聲一逐臣，回看秋草淚沾巾。寒天暮雪空山裡，幾處蠻家是主人。
送齊山人歸長白山
作者：韓翃（唐）

舊事仙人白兔公，掉頭歸去又乘風。柴門流水依然在，一路寒山萬木中。
寄裴鄆州
作者：韓翃（唐）

烏紗靈壽對秋風，悵望浮雲濟水東。官樹陰陰鈴閣暮，州人轉憶白頭翁。
梁城贈一二同幕
作者：韓翃（唐）

五營河畔列旌旗，吹角鳴鼙日暮時。曾是信陵門下客，雨回相吊不勝悲。
河上寄故人
作者：韓翃（唐）

河流曉天，濮水清煙。日暖昆吾臺上，春深顓頊城邊。鶯聲亂啁鵠□，花片細點龍泉。西望情人早至，
留題甯川香蓋寺壁
作者：韓翃（唐）

愛遠登高塵眼開，為憐蕭寺上經臺。山川誰識龍蛇蟄，何人會得其中事，又被殘花落日催。
寄柳氏
作者：韓翃（唐）

章臺柳，章臺柳，顏色青青今在否？縱使長條似舊垂，
上安祿山
作者：盧言（唐）

象曰雲雷屯，大君理經綸。馬上取天下，雪中朝海神。
儲潭廟
作者：裴諝（唐）

江水上源急如箭，潭北轉急令目眩。中間十裡澄漫漫，質明齋服躬往奠，牢醴豐潔精誠舉。女巫紛紛堂下儛，氣霾祠宇連江陰，朝日不復照翠岑。回溪口兮棹清流，城上樓兮危架空，登四望兮暗濛濛。不知兮千萬裡，高垣墉兮大其門，灑掃丹雘壯神居。使過廟者之加敬，
臘月中與韋戶曹遊發生洞裴回之際見雙白蝙蝠…口號
作者：任要（唐）

山翠冪靈洞，洞深玄想微。一雙白蝙蝠，三度嚮明飛。雖然有兩翅，了自無毛衣。若非飽石髓，那得淩□□。偶見歸堪說，殊勝不見歸。
臘月中游發生洞裴回之際見雙白蝙蝠三飛洞門…口號
作者：韋洪（唐）

欲驗發生洞，先開冰雪行。窺臨見二翼，色素飛無聲。狀類白蝙蝠，幽感騰化精。應知五馬來，啟蟄迎春榮。露冕□之久，鳴騶還慰情。
蜀中經蠻後寄陶雍
作者：馬乂（唐）

酋馬渡瀘水，北來如鳥輕。幾年期鳳闕，一日破龜城。此地有徵戰，誰家無死生。人悲還舊裡，鳥喜下空營。弟侄意初定，交朋心尚驚。自從經難後，吟苦似猿聲。
沖佑觀
作者：張紹（唐）

大始未形，混沌無際。上下開運，乾坤定位。日月麗天，上惟立德，下無疏親。皇風蕩蕩，黔首淳淳。天下有道，八極神鄉，十州異境。翠阜丹丘，潛伏靈聖。惟彼武夷，葬日風雨，會有神仙。國步多艱，皇綱中絕。四海九州，赫赫烈祖，再造丕基。拱揖高讓，神人樂推。明明我後，拓土開疆，經天緯地。五嶺來庭，三湘清澈。四海震威，淹留駿馭，想像鶉居。心懸真洞，夢到華胥。乃眷名山，跨谷彌岡，張霄架極。珠宮寶殿，璿臺玉堂。鳳翔高甍，七聖斯嚴，三君如在。八景靈輿，九華神蓋。清霄莫胥，會仙之類，名之惟新。高峰為壑，區谷成坰。皇獻頌聲，
徹雲澗
作者：鄭露（唐）

延綿不可窮，寒光徹雲際。落石早雷鳴，濺空春雨細。
秋氣尚高涼
作者：林披（唐）

秋氣尚高涼，寒笛吹萬木。故人入我庭，相照不出屋。山川雖遠觀，高懷不能掬。
五言贈諸法師
作者：公孫杲（唐）

駕鶴排朱霧，乘鸞入紫煙。淩晨味潭菊，薄暮玩峰蓮。玉葉低梁下，金飀引窗前。嘯傲雲霞際，留情鱗羽年。
恆嶽晨望有懷
作者：李夐（唐）

二儀均四序，五嶽分九州。靈造良難測，神功匪易酬。恆山北臨岱，秀崿東跨幽。澒洞鎮河朔，嵯峨冠嵩丘。禋祠彰舊典，壇廟列平疇。古樹侵雲密，飛泉界道流。從官叨佐理，銜命奉珍羞。薦玉申誠效，鏘金諒有由。郊原照初日，林薄委徂秋。塞近風聲厲，川長霧氣收。他鄉饒感激，歸望切祈求。景福如光願，私門當複侯。
偶宴西蜀摩訶池
作者：暢甫（唐）

珍木鬱清池，風荷左右披。淺觴寧及醉，慢舸不知移。蔭林簟光冷，照流簪影欹。胡為獨羈者，雪涕向漣漪。
飲後獻時相
作者：吳士矩（唐）

一夕心期一種歡，那知疏散負杯盤。尊前數片朝雲在，不許馮公子細看。
失題
作者：吳黔（唐）

故國海雲端，歸寧便整鞍。裡榮身上蒨，省罷手中蘭。燒急平蕪廣，風悲古木寒。謝公山色在，朝夕共誰觀。
題惠聚寺
作者：崔融2（唐）

人莫嫌山小，僧還愛寺靈。殿高神氣力，龍活客丹青。
平望贈蚊
作者：錢信（唐）

安得神仙術，試為施康濟。使此平望村，如吾江子匯。
武康碧落觀
作者：胡傳美（唐）

仙宮碧落太微書，遺跡依然掩故居。幢節不歸天杳邈，欲脫儒衣陪羽客，傷心齒發已凋疏。
白雲寺
作者：許宏（唐）

踏破苔痕一徑斑，白雲飛處見青山。不知浮世塵中客，幾個能知物外閑。
羅浮山
作者：文丙（唐）

羅浮多勝境，夢到固無因。知有長生藥，誰為不死人。根雖盤地脈，勢自倚天津。未便甘休去，須棲老此身。
牡丹
作者：文丙（唐）

萬物承春各鬥奇，百花分貴近亭池。開時若也姮娥見，不同寒菊舒重九，只擬清香泛酒卮。
蘚花
作者：文丙（唐）

寂寞人偏重，無心愧牡丹。秋風凋不得，流水泛應難。怪石縱教遍，幽庭一任盤。若逢公子顧，重疊是朱欄。
新栽松
作者：文丙（唐）

可憐同百草，況負雪霜姿。歌舞地不尚，歲寒人自移。階除添冷淡，毫末入思惟。盡道生雲洞，誰知路嶮巇。
柳
作者：文丙（唐）

何事動吟哦，長□翠色和。垂陰千樹少，送別一枝多。帶霧籠彭澤，搖風舞汴河。只因隋帝植，民力幾銷磨。
仙岩四瀑布即事寄上秘書包監侍郎七兄吏部李侍…十四韻
作者：路應（唐）

絕境久矇蔽，芟蘿方迨茲。樵蘇尚未及，冠冕誰能知。緣崖開徑小，架木度空危。水激千雷發，珠聯萬貫垂。陰晴狀非一，昏旦勢多奇。井識軒轅跡，壇餘漢武基。猿聲響深洞，巖影倒澄池。想像虯龍去，依稀羽客隨。玩奇目豈倦，尋異神忘疲。幹雲松作蓋，積翠薜成帷。含意攀丹桂，凝情顧紫芝。芸香藹芳氣，冰鏡徹圓規。胥念滄波遠，徒懷魏闕期。徵黃應計日，莫鄙北山移。
奉和郎中游仙岩四瀑布寄包秘監李吏部趙婺州中…十四韻
作者：李縝（唐）

符守分珪組，放情在丘巒。悠然造雲族，忽爾登天壇。求古理方賾，玩奇物不殫。晴光散崖壁，瑞氣生芝蘭。中有四瀑水，奔流狀千般。風雲隱巖底，雨雪霏林端。晶晶含古色，颼颼引晨寒。澄潭見猿飲，潛穴知龍盤。坐憩苔石遍，仰窺杉桂攢。幽蹊創高躅，靈藥餘仙餐。攜賞喜康樂，示文驚建安。縑緗炳珠寶，中外貽同官。末調亦何為，輒陪高唱難。慚非禦徒者，還得依門欄。
奉和郎中游仙山四瀑泉兼寄李吏部包秘監趙婺州齊處州
作者：戴公懷（唐）

今日永嘉守，複追山水遊。因尋莽蒼野，遂得軒轅丘。訪古事難究，覽新情屢周。溪垂綠筱暗，巖度白雲幽。過石奇不盡，出林香更浮。憑高擁虎節，搏險窺龍湫。淙潈瀉三四，奔騰千萬秋。寒驚殷雷動，暑駭繁霜流。沫濺群鳥外，光搖數峰頭。叢崖散滴瀝，近谷藏颼飀。況此特形勝，自餘非等儔。靈光掩五嶽，仙氣均十洲。書以謝群彥，永將敘徽猷。當思共攀陟，東南看鬥牛。
奉和郎中游仙山四瀑布兼寄李吏部、包秘監判官
作者：孟翔（唐）

昔人恣探討，飛流稱石門。安知郡城側，別有神泉源。疏鑿意大禹，勤求聞軒轅。悠悠幾千歲，翳薈群木繁。奇狀出蔽蔓，勝概畢討論。沿崖百丈落，奔注當空翻。下如散雨足，上擬屯雲根。變態凡幾處，靜神竟朝昏。渴賢寄珠玉，受馥尋蘭蓀。蘿蔦罥紫綬，巖隈駐朱轓。方思謝康樂，好事名空存。
晚眺
作者：崔耿（唐）

江溶流落景，山色凝暮煙。衰發照秋日，壯心減昔年。愁吟長抱膝，孰訴高高天。
山下泉
作者：宇文鼎（唐）

可致清川廣，難量利物功。涓流此山下，誰識去無窮。
永嘉經謝公石門山作
作者：郭密之（唐）

綿境經耳目，未嘗曠躋登。一窺石門險，再滌心神懵。洞壑閟金澗，欹崖磐石楞。陰潭下冪冪，秀嶺上層層。千丈瀑流蹇，半溪風雨緪。興餘志每愜，心遠道自弘。乘軺廣儲峙，祗命愧才能。輟棹周氣象，捫條曆騫崩。忽如生羽翼，恍若將起騰。謝客今已矣，我來誰與朋。
芳草
作者：扈載（唐）

幽芳無處無，幽處恨何如。倦客傷歸思，春風滿舊居。晚煙迷杳靄，朝露健扶疏。省傍靈光看，殘陽少皞區。
任閬中下鄉檢田，登艾蕭山北望
作者：薛光謙（唐）

觀農巡井邑，長望曆山川。擁澗開新耨，緣崖指火田。荒村無徑陌，古戍有風煙。瓠葉縈籬長，藤花繞架懸。岸高攢樹石，水淨寫雲天。回首鄉關路，行歌猶喟然。
府尹王侍郎準制拜嶽，因狀嵩高靈勝，寄呈三十韻
作者：尉遲汾（唐）

雄雄天之中，峻極聞維嵩。作鎮盛標格，出雲為雨風。瑞時物不癘，順澤年多豐。加高冠四方，視秩居三公。明朝虔昭報，頒祀歲嚴恭。署祝紆禦劄，詔賢導宸衷。皇皇三川守，馨德清明躬。肅徒奉蘭沐，竟夕玉華東。星漢耿齋戶，松泉寒壽宮。具修諒蠲吉，曙色猶蔥曚。端儀大圭立，興俛聲玲瓏。挹瓚椒桂馥，奏金巖壑空。靈歆若有答，彷彿傳祝工。卒事不遑偃，勝奇紛四叢。朝霞破靈嶂，錯落間蒼紅。動息形似蟻，玄黃氣如籠。奔傾千萬狀，群嶽安比崇。日月襟袖捧，人天道路通。冥搜必殫竭，躋覽忘崎穹。踏翠遍諸剎，趣綿步難終。浮丘仙袂接，謝公屐齒窮。龍潭應下瞰，九曲當駭容。龍門計東豁，三臺有何蹤。金象語奚應，玉人光想融。瑤漿與石髓，清骨宜遭逢。況是降神處，跡惟申甫同。周翰已洽論，伊衡亦期功。誠富東山興，須陟中臺庸。勉促旋騑軨，未可戀雲松。散材事即異，期為蔔一峰。
早春陪敕使麻先生祭嶽
作者：馬令（唐）

我皇盛文物，道化天地先。鞭撻走神鬼，玉帛禮山川。忽下袁州使，來遊紫洞前。青羊得處所，白鶴□時年。虔懇飛龍記，昭彰化鳥篇。□風半山水，□氣總雲煙。光抱升中日，霞明五色天。山橫翠微外，室在綠潭邊。緹幕灰初庪，焚林火欲然。年光著草樹，春色換山泉。伊水來何日，嵩巖去幾千。山疑小天下，人是會神仙。葉令乘鳧入，浮丘駕鶴旋。麻姑幾年歲，三見海成田。
從軍行
作者：崔國輔（唐）

塞北胡霜下，營州索兵救。夜裡偷道行，將軍馬亦瘦。刀光照塞月，陣色明如晝。傳聞賊滿山，已共前鋒鬥。
雜詩
作者：崔國輔（唐）

逢著平樂兒，論交鞍馬前。與酤一鬥酒，恰用十千錢。後餘在關內，作事多迍邅。何肯相救援，徒聞寶劍篇。
古意
作者：崔國輔（唐）

紅荷楚水曲，彪炳爍晨霞。未得兩回摘，秋風吹卻花。時芳不待妾，玉佩無處誇。悔不盛年時，嫁與青樓家。
宿法華寺
作者：崔國輔（唐）

松雨時複滴，寺門清且涼。此心竟誰證，回憩支公床。壁畫感靈跡，龕經傳異香。獨遊寄象外，忽忽歸南昌。
題預章館
作者：崔國輔（唐）

楊柳映春江，江南轉佳麗。吳門綠波里，越國青山際。遊宦常往來，津亭暫臨憩。驛前蒼石沒，浦外湖沙細。向晚宴且久，孤舟冏然逝。雲留西北客，氣歇東南帝。獨有萋萋心，誰知怨芳歲。
石頭灘作
作者：崔國輔（唐）

悵矣秋風時，餘臨石頭瀨。因高見遠境，盡此數州內。羽山數點青，海岸雜光碎。離離樹木少，漭漭湖波大。日暮千里帆，南飛落天外。須臾遂入夜，楚色有微靄。尋遠跡已窮，遺榮事多昧。一身猶未理，安得濟時代。且泛朝夕潮，荷衣蕙為帶。
漂母岸
作者：崔國輔（唐）

泗水入淮處，南邊古岸存。秦時有漂母，於此飯王孫。王孫初未遇，寄食何足論。後為楚王來，黃金答母恩。事蹟遺在此，空傷千載魂。茫茫水中渚，上有一孤墩。遙望不可到，蒼蒼煙樹昏。幾年崩塚色，每日落潮痕。古地多堙圮，時哉不敢言。向夕淚沾裳，遂宿蘆洲村。
對酒吟
作者：崔國輔（唐）

行行日將夕，荒村古塚無人跡。蒙籠荊棘一鳥吟，寄言世上諸少年，平生且盡杯中醁。
奉和華清宮觀行香應制
作者：崔國輔（唐）

天子蕊珠宮，樓臺碧落通。豫遊皆汗漫，齋處即崆峒。雲物三光裡，君臣一氣中。道言何所說，寶曆自無窮。
七夕
作者：崔國輔（唐）

太守仙潢族，含情七夕多。扇風生玉漏，置水寫銀河。閣下陳書籍，閨中曝綺羅。遙思漢武帝，青鳥幾時過。
宿範浦
作者：崔國輔（唐）

月暗潮又落，西陵渡暫停。村煙和海霧，舟火亂江星。路轉定山繞，塘連範浦橫。鴟夷近何去，空山臨滄溟。
奉和聖制上巳祓禊應制
作者：崔國輔（唐）

元巳秦中節，吾君灞上游。鳴鑾通禁苑，別館繞芳洲。鵷鷺千官列，魚龍百戲浮。桃花春欲盡，穀雨夜來收。慶向堯樽祝，歡從楚棹謳。逸詩何足對，窅作掩東周。
九日侍宴應制
作者：崔國輔（唐）

運偶千年聖，時傳九日神。堯樽列鐘鼓，漢闕闢鉤陳。金籙三清降，瓊筵五老巡。始驚蘭佩出，複詠柏梁新。雲雁樓前晚，霜花酒裡春。歡娛無限極，書劍太平人。
杭州北郭戴氏荷池送侯愉
作者：崔國輔（唐）

秋近萬物肅，況當臨水時。折花贈歸客，離緒斷荷絲。誰謂江國永，故人感在茲。道存過北郭，情極望東菑。喬木故園意，鳴蟬窮巷悲。扁舟竟何待，中路每遲遲。
怨詞二首
作者：崔國輔（唐）

妾有羅衣裳，秦王在時作。為舞春風多，秋來不堪著。樓頭桃李疏，池上芙蓉落。織錦猶未成，蛩聲入羅幕。
古意二首
作者：崔國輔（唐）

玉籠燻繡裳，著罷眠洞房。不能春風裡，吹卻蘭麝香。種棘遮蘼蕪，畏人來採殺。比至狂夫還，看看幾花發。
襄陽曲二首
作者：崔國輔（唐）

蕙草嬌紅萼，時光舞碧雞。城中美年少，相見白銅鞮。少年襄陽地，來往襄陽城。城中輕薄子，知妾解秦箏。
魏宮詞
作者：崔國輔（唐）

朝日照紅妝，擬上銅雀臺。畫眉猶未了，魏帝使人催。
長信草
作者：崔國輔（唐）

長信宮中草，年年愁處生。故侵珠履跡，不使玉階行。
長樂少年行
作者：崔國輔（唐）

遺卻珊瑚鞭，白馬驕不行。章臺折楊柳，春日路傍情。
湖南曲
作者：崔國輔（唐）

湖南送君去，湖北送君歸。湖裡鴛鴦鳥，雙雙他自飛。
中流曲
作者：崔國輔（唐）

歸時日尚早，更欲向芳洲。渡口水流急，回船不自由。
王孫遊
作者：崔國輔（唐）

自與王孫別，頻看黃鳥飛。應由春草誤，著處不成歸。
採蓮曲
作者：崔國輔（唐）

玉漵花爭發，金塘水亂流。相逢畏相失，並著採蓮舟。
子夜冬歌
作者：崔國輔（唐）

寂寥抱冬心，裁羅又褧褧。夜久頻挑燈，霜寒剪刀冷。
麗人曲
作者：崔國輔（唐）

紅顏稱絕代，欲並真無侶。獨有鏡中人，由來自相許。
小長幹曲
作者：崔國輔（唐）

月暗送潮風，相尋路不通。菱歌唱不徹，知在此塘中。
王昭君
作者：崔國輔（唐）

漢使南還盡，胡中妾獨存。紫臺綿望絕，秋草不堪論。
秦女卷衣
作者：崔國輔（唐）

雖入秦帝宮，不上秦帝床。夜夜玉窗裡，與他卷衣裳。
今別離
作者：崔國輔（唐）

送別未能旋，相望連水口。船行欲映洲，幾度急搖手。
衛豔詞
作者：崔國輔（唐）

淇上桑葉青，青樓含白日。比時遙望君，車馬城中出。
渭水西別李侖
作者：崔國輔（唐）

隴右長亭堠，山陰古塞秋。不知嗚咽水，何事向西流。
古意
作者：崔國輔（唐）

淨掃黃金階，飛霜皎如雪。下簾彈箜篌，不忍見秋月。
送韓十四被魯王推遞往濟南府
作者：崔國輔（唐）

西候情何極，南冠怨有餘。梁王雖好事，不察獄中書。
《白紵辭二首
作者：崔國輔（唐）

洛陽梨花落如霰，河陽桃葉生複齊。坐惜玉樓春欲盡，紅綿粉絮裛妝啼。董賢女弟在椒風，窈窕繁華貴後宮。璧帶金釭皆翡翠，一朝零落變成空。
九日
作者：崔國輔（唐）

江邊楓落菊花黃，少長登高一望鄉。九日陶家雖載酒，三年楚客已沾裳。
王昭君
作者：崔國輔（唐）

一回望月一回悲，望月月移人不移。何時得見漢朝使，為妾傳書斬畫師。
賦得江邊柳
作者：魚玄機（唐）

翠色連荒岸，煙姿入遠樓。影鋪秋水面，花落釣人頭。根老藏魚窟，枝低系客舟。蕭蕭風雨夜，驚夢複添愁。
贈鄰女
作者：魚玄機（唐）

羞日遮羅袖，愁春懶起妝。易求無價寶，難得有心郎。枕上潛垂淚，花間暗斷腸。自能窺宋玉，何必恨王昌。
寄國香
作者：魚玄機（唐）

旦夕醉吟身，相思又此春。雨中寄書使，窗下斷腸人。山卷珠簾看，愁隨芳草新。別來清宴上，幾度落梁塵。
寄題煉師
作者：魚玄機（唐）

霞彩剪為衣，添香出繡幃。芙蓉花葉□，山水帔□稀。駐履聞鶯語，開籠放鶴飛。高堂春睡覺，暮雨正霏霏。
寄劉尚書
作者：魚玄機（唐）

八座鎮雄軍，歌謠滿路新。汾川三月雨，晉水百花春。囹圄長空鎖，干戈久覆塵。儒僧觀子夜，羈客醉紅茵。筆硯行隨手，詩書坐繞身。小材多顧盼，得作食魚人。
浣紗廟
作者：魚玄機（唐）

吳越相謀計策多，浣紗神女已相和。一雙笑靨才回面，只今諸暨長江畔，空有青山號薴蘿。
賣殘牡丹
作者：魚玄機（唐）

臨風興歎落花頻，芳意潛消又一春。應為價高人不問，及至移根上林苑，王孫方恨買無因。
酬李學士寄簟
作者：魚玄機（唐）

珍簟新鋪翡翠樓，泓澄玉水記方流。唯應雲扇情相似，同向銀床恨早秋。
情書
作者：魚玄機（唐）

飲冰食檗志無功，晉水壺關在夢中。秦鏡欲分愁墮鵲，書信茫茫何處問，持竿盡日碧江空。
閨怨
作者：魚玄機（唐）

蘼蕪盈手泣斜暉，聞道鄰家夫婿歸。別日南鴻才北去，扃閉朱門人不到，砧聲何事透羅幃。
春情寄子安
作者：魚玄機（唐）

山路欹斜石磴危，不愁行苦苦相思。冰銷遠澗憐清韻，如松匪石盟長在，比翼連襟會肯遲。雖恨獨行冬盡日，
打球作
作者：魚玄機（唐）

堅圓淨滑一星流，月杖爭敲未擬休。無滯礙時從撥弄，畢竟入門應始了，願君爭取最前籌。
暮春有感寄友人
作者：魚玄機（唐）

鶯語驚殘夢，輕妝改淚容。竹陰初月薄，江靜晚煙濃。濕觜銜泥燕，香須採蕊蜂。獨憐無限思，吟罷亞枝松。
冬夜寄溫飛卿
作者：魚玄機（唐）

苦思搜詩燈下吟，不眠長夜怕寒衾。滿庭木葉愁風起，幽棲莫定梧桐處，暮雀啾啾空繞林。
酬李郢夏日釣魚回見示
作者：魚玄機（唐）

住處雖同巷，經年不一過。清詞勸舊女，香桂折新柯。道性欺冰雪，禪心笑綺羅。跡登霄漢上，無路接煙波。
次韻西鄰新居兼乞酒
作者：魚玄機（唐）

一首詩來百度吟，新情字字又聲金。西看已有登垣意，況逢寒節添鄉思，叔夜佳醪莫獨斟。
和友人次韻
作者：魚玄機（唐）

何事能銷旅館愁，紅箋開處見銀鉤。蓬山雨灑千峰小，欲將香匣收藏卻，且惜時吟在手頭。
和新及第悼亡詩二首
作者：魚玄機（唐）

仙籍人間不久留，片時已過十經秋。鴛鴦帳下香猶暖，彩雲一去無訊息，潘嶽多情慾白頭。一枝月桂和煙秀，萬樹江桃帶雨紅。且醉尊前休悵望，古來悲樂與今同。
遊崇真觀南樓，睹新及第題名處
作者：魚玄機（唐）

雲峰滿目放春晴，歷歷銀鉤指下生。自恨羅衣掩詩句，舉頭空羨榜中名。
愁思
作者：魚玄機（唐）

落葉紛紛暮雨和，朱絲獨撫自清歌。放情休恨無心友，布衣終作雲霄客，綠水青山時一過。
秋怨
作者：魚玄機（唐）

自歎多情是足愁，況當風月滿庭秋。洞房偏與更聲近，夜夜燈前欲白頭。
江行
作者：魚玄機（唐）

大江橫抱武昌斜，鸚鵡洲前戶萬家。畫舸春眠朝未足，夢為蝴蝶也尋花。煙花已入鸕鷀港，畫舸猶沿鸚鵡洲。醉臥醒吟都不覺，今朝驚在漢江頭。
聞李端公垂釣回寄贈
作者：魚玄機（唐）

無限荷香染暑衣，阮郎何處弄船歸。自慚不及鴛鴦侶，猶得雙雙近釣磯。
題任處士創資福寺
作者：魚玄機（唐）

幽人創奇境，遊客駐行程。粉壁空留字，蓮宮未有名。鑿池泉自出，開徑草重生。百尺金輪閣，當川豁眼明。
題隱霧亭
作者：魚玄機（唐）

春花秋月入詩篇，白日清宵是散仙。空卷珠簾不曾下，長移一榻對山眠。
重陽阻雨
作者：魚玄機（唐）

滿庭黃菊籬邊拆，兩朵芙蓉鏡裡開。落帽臺前風雨阻，不知何處醉金盃。
早秋
作者：魚玄機（唐）

嫩菊含新彩，遠山閑夕煙。涼風驚綠樹，清韻入朱弦。思婦機中錦，徵人塞外天。雁飛魚在水，書信若為傳。
感懷寄人
作者：魚玄機（唐）

恨寄朱弦上，含情意不任。早知雲雨會，未起蕙蘭心。灼灼桃兼李，無妨國士尋。蒼蒼松與桂，仍羨世人欽。月色苔階淨，歌聲竹院深。門前紅葉地，不掃待知音。
期友人阻雨不至
作者：魚玄機（唐）

雁魚空有信，雞黍恨無期。閉戶方籠月，褰簾已散絲。近泉鳴砌畔，遠浪漲江湄。鄉思悲秋客，愁吟五字詩。
訪趙煉師不遇
作者：魚玄機（唐）

何處同仙侶，青衣獨在家。暖爐留煮藥，鄰院為煎茶。畫壁燈光暗，幡竿日影斜。殷勤重回首，牆外數枝花。
遣懷
作者：魚玄機（唐）

閒散身無事，風光獨自遊。斷雲江上月，解纜海中舟。琴弄蕭梁寺，詩吟庾亮樓。叢篁堪作伴，片石好為儔。燕雀徒為貴，金銀志不求。滿杯春酒綠，對月夜窗幽。繞砌澄清沼，抽簪映細流。臥床書冊遍，半醉起梳頭。
寄飛卿
作者：魚玄機（唐）

階砌亂蛩鳴，庭柯煙露清。月中鄰樂響，樓上遠山明。珍簟涼風著，瑤琴寄恨生。嵇君懶書劄，底物慰秋情。
過鄂州
作者：魚玄機（唐）

柳拂蘭橈花滿枝，石城城下暮帆遲。折牌峰上三閭墓，莫愁魂逐清江去，空使行人萬首詩。
夏日山居
作者：魚玄機（唐）

移得仙居此地來，花叢自遍不曾栽。庭前亞樹張衣桁，閑乘畫舫吟明月，信任輕風吹卻回。
暮春即事
作者：魚玄機（唐）

深巷窮門少侶儔，阮郎唯有夢中留。香飄羅綺誰家席，安能追逐人間事，萬裡身同不繫舟。
代人悼亡
作者：魚玄機（唐）

曾睹夭桃想玉姿，帶風楊柳認蛾眉。珠歸龍窟知誰見，西山日落東山月，恨想無因有了期。
和人
作者：魚玄機（唐）

茫茫九陌無知己，暮去朝來典繡衣。寶匣鏡昏蟬鬢亂，莫惜羊車頻列載，柳絲梅綻正芳菲。
隔漢江寄子安
作者：魚玄機（唐）

江南江北愁望，相思相憶空吟。鴛鴦暖臥沙浦，含情咫尺千里，況聽家家遠砧。
寓言
作者：魚玄機（唐）

紅桃處處春色，碧柳家家月明。樓上新妝待夜，人世悲歡一夢，如何得作雙成。
江陵愁望寄子安
作者：魚玄機（唐）

楓葉千枝複萬枝，江橋掩映暮帆遲。憶君心似西江水，日夜東流無歇時。
寄子安
作者：魚玄機（唐）

醉別千卮不浣愁，離腸百結解無由。蕙蘭銷歇歸春圃，有花時節知難遇，未肯厭厭醉玉樓。
送別
作者：魚玄機（唐）

秦樓幾夜愜心期，不料仙郎有別離。睡覺莫言雲去處，殘燈一盞野蛾飛。
迎李近仁員外
作者：魚玄機（唐）

今日喜時聞喜鵲，昨宵燈下拜燈花。焚香出戶迎潘嶽，不羨牽牛織女家。
送別
作者：魚玄機（唐）

水柔逐器知難定，雲出無心肯再歸。惆悵春風楚江暮，鴛鴦一隻失群飛。
左名場自澤州至京，使人傳語
作者：魚玄機（唐）

閒居作賦幾年愁，王屋山前是舊遊。詩詠東西千嶂亂，忽喜扣門傳語至，為憐鄰巷小房幽。相如琴罷朱弦斷，
和人次韻
作者：魚玄機（唐）

喧喧朱紫雜人寰，獨自清吟日色間。何事玉郎搜藻思，不用多情慾相見，松蘿高處是前山。
光、威、裒姊妹三人少孤而始妍乃有是作…因次其韻
作者：魚玄機（唐）

昔聞南國容華少，今日東鄰姊妹三。妝閣相看鸚鵡賦，恐向瑤池曾作女，謫來塵世未為男。文姬有貌終堪比，當臺競鬥青絲發，對月爭誇白玉簪。小有洞中松露滴，阿母幾嗔花下語，潘郎曾向夢中參。暫持清句魂猶斷，